ΓΡΑΠΤΗ ΕΡΩΤΗΣΗ E-0240/03

υποβολή: Paul Rbig (PPE-DE) προς την Επιτροπή

(4 Φεβρουαρίου 2003)

Θέμα: Προστατευτικά μέτρα κατά των εισαγωγών λιπασμάτων στην Ουγγαρία

Τοπουργείο Οικονομικών και Μεταφορών της Ουγγαρίας διεξάγει επί του παρόντος μια έρευνα, που αποσκοπεί στο να λάβει μια απόφαση για προστατευτικά μέτρα σχετικά με την γενική εισαγωγή αζωτούχων λιπασμάτων. Την έρευνα αυτή είχε ζητήσει ένας Ούγγρος παραγωγός λιπασμάτων.

Σύμφωνα με την ανακοίνωση του ουγγρικούπουργείου Οικονομικών και Μεταφορώνπ' αριθ. 13/2002 κατά τα τελευταία έτη αυξάνεται μόνιμα και αδιάλειπτα η εισαγωγή νιτρικού αμμωνίου. Οι σημαντικά αυξημένες εισαγωγές προκαλούν στη μοναδική εγχώρια εταιρεία παραγωγής αζωτούχων λιπασμάτων μεγάλες ζημιές, ή την απειλούν με οικονομικές ζημίες.

Η ουγγρική αγορά για αζωτούχα λιπάσματα δεν μπορεί να καλυφθεί πλήρως από τον αναφερθέντα, μοναδικό εθνικό παραγωγό, και η Ουγγαρία αποτέλεσε ως εκ τούτου κατά την τελευταία δεκαετία αγορά για τις εισαγωγές αζωτούχων λιπασμάτων (αύξηση των εισαγωγών 1998-2001: 18,3 %).

Όλοι οι παραγωγοί αζωτούχων λιπασμάτων στα κράτη μέλη της ΕΕ είναιποχρεωμένοι να παράγουν με τις ίδιες συνθήκες πλαίσιο (τιμές αγοράς φυσικού αερίου) όπως και ο αντίστοιχος παραγωγός της Ουγγαρίας, και δενφίστανται ούτε στις τιμές των πρώτωνλών, ούτε στο κόστος εργασίας πλεονεκτήματα έναντι του Ούγγρου ανταγωνιστή.

Ποια είναι η άποψη της Επιτροπής για την προγραμματισμένη λήψη προστατευτικών μέτρων κατά την εισαγωγή αζωτούχων λιπασμάτων λαμβάνονταςπόψη την επικείμενη ένταξη της Ουγγαρίας στην ΕΕ·

Θεωρεί η Επιτροπή ότι τα προστατευτικά μέτρα κατά των εισαγωγών λιπασμάτων από την ΕΕ δικαιολογούνται από τους προαναφερθέντες λόγους·

Απάντηση του κ. Verheugen εξ ονόματος της Επιτροπής

(25 Μαρτίου 2003)

Η Επιτροπή δεν μπορεί να προδικάσει το αποτέλεσμα των ερευνών που άρχισαν να διεξάγονται από τις ουγγρικές αρχές όσον αφορά την εισαγωγή αζωτούχων λιπασμάτων. Εάν οι αρχές της Ουγγαρίας καταλήξουν στο συμπέρασμα ότι πρέπει να ληφθούν μέτρα διασφάλισης, θα πρέπει να παράσχουν όλα τα απαιτούμενα στοιχεία προκειμένου να δικαιολογήσουν την εν λόγω απόφαση. Η Επιτροπή θα αξιολογήσει στη συνέχεια τηνπόθεση και θα προβεί σε διαβουλεύσεις με την Ουγγαρία σε περίπτωση που θεωρήσει ότι η προσκομισθείσες αποδείξεις δεν είναι ικανοποιητικές.

Όσον αφορά το επιχείρημα ότι η ουγγρική βιομηχανία δεν μπορεί να καλύψει τις ανάγκες της εγχώριας κατανάλωσης, είναι σκόπιμο να επισημανθεί ότι, από αυστηρά νομική άποψη, η ανεπαρκής εγχώρια παραγωγή δεν αποκλείει την επιβολή μέτρων διασφάλισης σε εισαγωγές. Το αποφασιστικό κριτήριο στο πλαίσιο αυτό είναι η πραγματική έκταση των ζημιών που προκάλεσαν οι εισαγωγές με την απόκτηση μεριδίου αγοράς που κατείχε προηγουμένως η εγχώρια βιομηχανία. Η αρχή της αναλογικότητας πρέπει ωστόσο να τηρηθεί.

Όσον αφορά τη δήλωση ότι τα κοινοτικά προϊόντα δεν έχουν ανταγωνιστικό πλεονέκτημα έναντι των ουγγρικών, δεν είναι σημαντικό βάσει των διεθνών κανόνων διασφάλισης. Το γεγονός ότι οι εισαγωγές πραγματοποιήθηκαν με θεμιτούς όρους ανταγωνισμού και ότι οι τιμές τους είναι δίκαιες, δεν αποκλείει την εφαρμογή μέτρων διασφάλισης.

Όσον αφορά την επικείμενη προσχώρηση της Ουγγαρίας στην Ένωση, πρέπει να αναφερθεί ότι στην προκειμένη περίπτωση πρόκειται για έρευνα ενόψει ενδεχόμενων μέτρων διασφάλισης. Αντίθετα με τα μέτρα αντιντάμπινγκ και τα αντισταθμιστικά μέτρα, τα μέτρα διασφάλισης εφαρμόζονται erga omnes, δηλαδή ανεξάρτητα από την καταγωγή των εμπορευμάτων εισαγωγής. Η Ουγγαρία δεν μπορεί επομένως να παρακωλυθεί να εφαρμόσει προστατευτικά μέτρα με την αιτιολογία της επικείμενης προσχώρησής της στην Ένωση, δεδομένου ότι αυτό θα την παρεμπόδιζε από την εφαρμογή προστατευτικών μέτρων συνολικά (ακόμη και για εισαγωγές καταγωγής εκτός της Ένωσης).

Εν τούτοις, ανεξαρτήτως των ανωτέρω, είναι αυτονόητο ότι η Επιτροπή παρακολουθεί εκ του σύνεγγυς και θα εξακολουθήσει να παρακολουθεί τις εξελίξεις στην εν λόγωπόθεση, και θα λάβει ενδεχομένως τα απαιτούμενα μέτρα προκειμένου να προασπίσει τα συμφέροντα των κοινοτικών εξαγωγέων και να διασφαλίσει την τήρηση των σχετικών διεθνών κανόνων.